આજે રાત્રે મંદિરોમાં, ખુલ્લા મેદાનોમાં, પંડાલોમાં અને ભગવાન શ્રીકૃષ્ણ સાથે જોડાયેલા તમામ સ્થળે રાસોત્સવ ઉજવાશે. આ ઉપરાંત લોકો ઘરની છત પર કે મેદાનમાં દૂધ-પૌંઆની ખીર બનાવીને ચંદ્રમાને અર્ધ્ય સાથે ધરશે અને તેને પ્રસાદ સ્વરૃપે આરોગશે. ધાર્મિક માન્યતા મુજબ શરદપૂર્ણિમાના દિવસે ચંદ્ર અમૃત વરસાવે છે, તેથી ચંદ્રમાની શિતળતા, ધૈર્ય જેવી સૌંદર્ય પ્રાપ્ત થાય છે. તેથી શરદપૂર્ણિમાના દિવસે દૂધ-પૌંઆ રાત્રિના સમયે ચંદ્રમાને ધરાવીને પ્રસાદ ગ્રહણ કરવાનું મહત્ત્વ છે.